b'\n_START_ARTICLE_\nSin\xc4\x8dek pal\xc4\x8dek\n_START_PARAGRAPH_\nSin\xc4\x8dek pal\xc4\x8dek je pravljica, ki jo je napisal Lojze Zupanc, ilustrirala in opremila jo je Irena Majcen. Prvi\xc4\x8d je iz\xc5\xa1la leta 1979 pri zalo\xc5\xbebi Mladinska knjiga, v Ljubljani._NEWLINE_V pravljici nastopata star\xc5\xa1a, ki ju obi\xc5\xa1\xc4\x8de gorjanska vila in jima podari sin\xc4\x8dka, majhnega kot pal\xc4\x8dka. Star\xc5\xa1a se bojita, da jima sin\xc4\x8dek zaradi svoje velikosti ne bo v pomo\xc4\x8d na kmetiji, vendar sin\xc4\x8dek sam doka\xc5\xbee, da je kljub majhnosti sposoben velikih podvigov.\n_START_SECTION_\nVsebina\n_START_PARAGRAPH_\nMladinska pravljica Sin\xc4\x8dek pal\xc4\x8dek se odvija v Beli krajini, kjer sta \xc5\xbeivela mo\xc5\xbe in \xc5\xbeena brez otrok, vendar sta si vsaj enega zelo \xc5\xbeelela. Nekega ve\xc4\x8dera ju je obiskala mlada \xc5\xbeena in ju prosila, naj jo sprejmeta pod streho. Mo\xc5\xbe in \xc5\xbeena sta bila radovedna in tujo \xc5\xbeeno spra\xc5\xa1evala kdo je, ker pa jima ni odgovorila, je \xc5\xbeena pri\xc4\x8dela to\xc5\xbeiti, kako nesre\xc4\x8dna je, ker nimata otrok. Dejala ji je , da bi rada vsaj enega otroka, pa \xc4\x8detudi bi bil majhen kakor pal\xc4\x8dek. Drugo jutro se je dekle poslovilo, ne da bi povedalo da je gorjanska vila. Pred odhodom je dala gospodinji jabolko in rekla naj sade\xc5\xbe poje, tako bo dobila sin\xc4\x8dka kakr\xc5\xa1nega si je za\xc5\xbeelela. Ko je \xc5\xbeena pojedla jabolko, je dobila sin\xc4\x8dka, ki je bil majhen kakor pal\xc4\x8dek. Gospodar je godrnjal, ko mu je \xc5\xbeena pokazala majhnega sin\xc4\x8dka, \xc4\x8de\xc5\xa1 da je premajhen da bi mu kaj koristil, toda v njiju je bilo upanje, da bo sin\xc4\x8dek zrasel. Po desetih letih je sin\xc4\x8dek ostal majhen kakor pal\xc4\x8dek, vendar z voljo da bi pomagal o\xc4\x8detu in materi. In res, o\xc4\x8detu je pomagal pri oranju, \xc5\xbeivino je gnal na pa\xc5\xa1o, ter si tako slu\xc5\xbeil vsakdanji kruh. Ko pa sta mu o\xc4\x8de in mati umrla, je sin\xc4\x8dek zapustil rodno hi\xc5\xa1o in na zeleni kobilici odjezdil v Gorjance, kjer je poiskal gorjanske vile. Belokranjci pripovedujejo, da pal\xc4\x8dek \xc5\xa1e zdaj \xc5\xbeivi pri vilah, kjer lovi son\xc4\x8dne \xc5\xbearke in srebrn lunin sij, iz katerih izdeluje zlatnike in srebrnike. Torej, \xc4\x8de boste kdaj \xc5\xa1li v Gorjance in tam sre\xc4\x8dali sin\xc4\x8dka pal\xc4\x8dka, ga prosite naj vam daruje nekaj vilinskega bogastva. Pal\xc4\x8dek je dobri\xc4\x8dina, tako da vam bo dal poln klobuk zlatnikov in srebrnikov, \xc4\x8de le boste imeli s seboj klobuk.'